Diari Oficial de la Generalitat Valenciana


Sumari del DOGV 5362, del 06-10-2006 (2006/10116)

Notificació a Técnicas Aislantes, SL, i altre de la sentència dictada en les actuacions del juí verbal número 483/2003.
-----------------------------------------------------------------------------------------------------------------------

### Dades del document

Número de DOGV
:   5362

Data del DOGV
:   06-10-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/10636


Organisme emissor
:   Jutjat de Primera Instància i Instrucció número 1 de Montcada

Tipus de document
:   Edicte

Notificació a Técnicas Aislantes, SL, i altre de la sentència dictada en les actuacions del juí verbal número 483/2003. [2006/Q10641]  
Isabel Carrión Tornero, secretària del Jutjat de Primera Instància i Instrucció número 1 de Moncada i partit judicial, fa saber:  
Que en este jutjat es tramiten actuacions de procediment del juí verbal 483/2003, a instàncies de Polinter, SA, representat pel procurador Alberto Mallea Catalá, en les quals s'ha dictat sentència el text de la qual, literalment, diu així:  
«Juí verbal 483/2003  
Sentència  
Moncada, 26 de maig de 2006  
Cristina García Contreras, ha vist les presentes actuacions de juí ordinari sobre reclamació de quantitat seguides davant este jutjat, instades per Polinter, SA, representat per Alberto Mallea i assistit del lletrat Gabriel Albalá Garrido, contra Técnicas Aislantes, SL, i José Antonio San José Fernández (en rebel·lia).  
Antecedents de fet  
1. El procurador dels tribunals Albert Mallea, en nom i representació de l'entitat Polinter, SA, va presentar demanda de juí ordinari de reclamació de quantitat (2.152,60 €) contra Técnicas Aislantes, SL; en esta demanda se sol·licita la condemna del demandat a pagar la quantitat a què es fa referència, més els interessos en els termes enunciats en la pètita de la seua demanda així com al pagament de les costes del procés.  
2. Mitjançant la interlocutòria de data 22 d'octubre de 2002, s'admet a tràmit la demanda. En data 5 d'abril de 2004 es va ampliar la demanda contra José Antonio San José Fernández.  
3. En data 20 de gener de 2006 es va celebrar la vista a la qual no van acudir els demandats, i va quedar únicament pendent com a prova la remissió d'uns oficis sol·licitats per la part actora.  
Fonaments jurídics  
1. En la seua demanda, la part actora relata que va mantindre relacions amb els demandats, a conseqüència d'estes relacions es van lliurar una sèrie de factures, que van quedar impagades pel demandat, per la quantitat de 2.152,60 euros. Que han sigut diversos els requeriments efectuats al demandat els quals no han sigut atesos i que la part actora ha demanat informació al Registre Mercantil de la qual es desprén la mala situació econòmica, i que de fet està tancada i en situació de liquidació com a resultat de les nombroses pèrdues.  
2. Sembla que es pot afirmar que efectivament hi ha hagut relacions comercials entre ambdues parts com a resultat de les quals es van lliurar les factures impagades (documents 1 a 6), que d'estes relacions es deriven una sèrie d'obligacions per a ambdues parts (article 1.091 CC), per a la part actora facilitar la mercaderia i per al demandat pagar-la, en el moment que alguna d'estes parts n'incomplisca les obligacions serà responsable d'este fet. En este cas és el demandant qui reclama el pagament d'unes mercaderies. D'acord amb el 217 de la Llei d'Enjudiciament Civil ha de provar els fets en què en fonamente l'acció, concretament i en este supòsit l'impagament, aportant els documents en què tracta de fonamentar este fet (documents 1 a 6) que fan plena prova sobre les dades que estos contenen (articles 319 i 324 LEC). Per tot el que s'ha dit, es pot arribar a la conclusió d'estimar la demanda i condemnar Técnicas Aislantes, SL, al pagament de la quantitat de 2.152,60 euros, i caldrà pagar els interessos reportats des d'este impagament.  
3. Juntament amb l'acció abans enunciada derivada del subministrament de materials, del relat fàctic i jurídic de la demanda es pot arribar a la conclusió que s'exercita l'acció individual dels articles 104, 57 i 61 de la Llei de Societat de Responsabilitat Limitada, de 23 de març de 1995, contra José Antonio San José Fernández com a administrador únic de la societat, ja que l'actora sol·licita com a tercer la protecció del seu crèdit, en este cas una indemnització pel dany patit al seu patrimoni perquè puga triomfar l'exercici d'esta acció és necessari que concórreguen un sèrie de requisits, enunciats entre altres en la STS de 28 de juny de 2000:  
1r Dany avaluable econòmicament per l'acte (acció o omissió) de l'administrador. Dany que no afecta de manera genèrica l'interés col·lectiu de l'ens social, si no a una persona concreta i determinada.  
2n Acte antijurídic, una conducta negligent en l'exercici del seu càrrec pels administradors.  
3r Nexe de causalitat entre l'acte i el dany patit per l'actor, esta relació de causalitat ha de ser clara, precisa i provada. Esta és una conseqüència de la clàssica culpa civil, contractual o extracontractual.  
L'acció individual es fonamenta en criteris culpables i s'ha de demostrar una acció o omissió culpable connectada causalment amb el dany la indemnització del qual es pretén.  
Pel que fa al cas que ens ocupa, és cert que hi ha una sèrie de factures impagades, és cert també que és l'administrador el que ha d'actuar de la manera més diligent possible en l'exercici del seu càrrec com un comerciant ordenat, ja que això es desprén de l'article 61 de la LSRL José Antonio San José Fernández era l'administrador en el moment en què sorgeix este deute, és per tant el responsable del pagament, a la qual cosa cal afegir el fet que, segons acrediten les dades del Registre Mercantil, la societat estava incursa en causa de liquidació sense que esta l'haja promoguda l'administrador, per la qual cosa procedix la condemna solidària de Técnicas Aislantes, SL, i José Antonio San José Fernández al pagament de la quantitat de 2.152,60 euros.  
4. Pel fet de condemnar de forma solidària Técnicas Aislantes, SL, i José Antonio San José Fernández al pagament d'una quantitat líquida s'hi imposa a estos l'obligació del pagament dels interessos reportats des de l'impagament de les factures tal com sol·licita la part actora.  
5. Pel que fa a les costes, l'article 394 de la Llei d'Enjudiciament Civil establix la imposició d'estes costes a aquell al qual se li desestimen totes les seues pretensions, en este supòsit i atés que hi ha hagut una estimació total de la demanda s'imposen les costes a José Ignacio Martínez Medina.  
Decisió  
Que estime la demanda interposada per Alberto Mallea Catalá, en nom i representació de Polinter, SA, contra Técnicas Aislantes, SL, i José Antonio San José Fernández (en rebel·lia) i condemne estos al pagament solidari de 2.152,60 euros i al pagament dels interessos legals corresponents des de la data de l'impagament de l'obligació.  
Tot això amb imposició de costes als codemandats.  
Notifiqueu la present resolució a les parts, i feu-los saber que esta no és ferma i que contra ella s'hi pot preparar un recurs d'apel·lació en cinc dies davant este jutjat.  
Així ho mane i firme.  
Publicació. Esta sentència l'ha llegida i publicada la jutgessa que la va dictar en el dia de hui. En done fe».  
Atés el desconeixement de l'actual domicili o residència del demandat, mitjançant la provisió de data 31 de juliol de 2006, la jutgessa, de conformitat amb el que disposa l'article 497.2 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat per a portar a efecte la diligència de notificació.  
Moncada, 31 de juliol de 2006.. La secretària: Isabel Carrión Tornero.